section_heading: Tehnički detalji
paragraph_text: Za razliku od prošle Serije 1 koja je imala svoju platformu, nova Serija 1 je sagrađena na modificiranoj platformi nove Serije 3. Promjene na platformi uključuju manji međuosovinski razmak i promijenjen prednji ovjes kako bi se uštedjelo na cijeni. Dizelski N47 motor je jednak kao u novoj Seriji 3, dok je novi benzinski 1.6 turbo motor kodnog imena N13 upravo predstavljen u novoj Seriji 1. S obziorm da je Serija 1 bliža Seriji 3 više no ikad, u ponudi su identični mjenjači, ručni sa 6 stupnjeva prijenosa je standardan dok je kao opcija dostupan automatski mjenjač s 8 brzina.